Dovolenka v Taliansku 2026 už od 149 € za konečné ceny s poplatkami. Nechajte sa na chvíľu uniesť myšlienkami na bezstarostnú dovolenku v očarujúcom, slnkom zaliatom Taliansku. S nami zažijete osvieženie v priezračnej morskej vode s nádherným a romantickým výhľadom na západ slnka. Objavíte s nami kvalitu lokálnych špecialít, čaro krásnej prírody či poklady dávnej histórie.
Aké letovisko si vybrať?
Kalábria - Citrusové háje, množstvo viníc a nádherná architektúra talianskeho juhu osobitne dotvárajú krásu krajiny. Kalábriu obmýva Tyrhénske more s bielymi pieskovými plážami, ktoré sa občas vystriedajú s kamienkovým vstupom do mora. Ak túžite zažiť úžasný pohľad na Liparské ostrovy, tak vám odporúčame pláž Spaggia Grotticelle. Nachádza sa v nádhernej scenérii Capo Vaticano v mestečku Ricadi pozdĺž malebného „Pobrežia Bohov“. V Kalábrii môžete nájsť aj mohutnú impozantnú pevnosť, La Castella, ktorá je spojená s pobrežím úzkou cestou. Táto pevnosť je však počas prílivu zaliata morom, a aj preto je lákadlom pre veľké množstvo turistov. Nezabudnuteľným zážitkom v Kalábrii je výlet loďou na ostrovy Vulcano, Lipari a Stromboli rozprestierajúce sa neďaleko Tyrhénskeho pobrežia. Tak ako je tento ostrov plný emócií, tak je aj plný chutí. Kalábrijské jedlá sú bohaté na rôzne mäsové ale i rybacie pokrmy. Pokiaľ sa vyberiete na tento ostrov, musíte ochutnať miestnu špecialitu Tartufo.
Sardínia - Dvetisíc kilometrov slnkom zaliateho pobrežia s útesmi, zálivmi a plážami, ktoré prirovnávajú ku Karibiku. Sardínia je miestom s bohatou históriou a početnými archeologickými náleziskami, ktoré zobrazujú to, ako sa na tomto mieste žilo v minulosti. Nájdete tu famóznu pláž, Cala Goloritze, s bielym pieskom situovanou na úpätí rokliny na severovýchodnom pobreží ostrova. Jej krásu umocňuje impozantný skalný oblúk nad morom a majestátna skala Punta Goloritze, ktorej vápencové útesy sú zapísané do zoznamu UNESCO. Sardínia zároveň disponuje turistickým strediskom Baja Sardínia, ktorá je ideálna pre tých, ktorí chcú tráviť dovolenku aktívne. Ponúka široké spektrum vodných športov, barov, reštaurácií či obchodíkov. Sardínia nie je len o krásnych miestach ale aj o dobrom jedle. Kuchyňa na Sardínii je zložená najmä z cestovín, morských plodov, rýb, mäsa a zeleniny. Najobľúbenejším pečeným chodom je však pečené prasiatko porcetto sardo, ktoré sa pred pečením dochutí myrtou a jeho príprava trvá niekoľko hodín. Odporúčame vám ho ochutnať v niektorom z miestnych agroturistických zariadení.
Sicília – Túžite po malebných prechádzkach po pomarančových hájoch, dobrodružných výletoch na Etnu, dokonalých plážach, prírodných úkazoch, vidieť starobylé chrámy, historické stavby, zažiť dotyk antiky a k tomu všetkému ochutnať miestne domáce víno a špeciálnu zmrzlinu, jednu z najlepších v celom Taliansku? Ideálna slnečná klíma vám umožní kúpanie a slnenie od mája až do októbra s výhľadom na sopku Etna. Fascinujúca sopka Etna je 3 300 metrov vysoká hora plná posvätných mýtov a legiend, ktorú môžete navštíviť. Pokiaľ túžite len po oddychu, najznámejšia pláž s dokonalou prírodou a krištáľovo čistým morom je v blízkosti Taorminy a je súčasťou ostrovčeka Isola Bella. Ak vás však lákajú dary mora, veľa zeleniny a olivový olej Saracena, potom je Sicílska kuchyňa pre vás to pravé. Všetky jedlá a recepty sú ovplyvnené stredomorskou, španielskou a arabskou gastronómiou. Odporúčame vám vyskúšať špagety Aglio olio, ktoré sú zložené len z olivového oleja, cesnaku a parmezánu a následne ich miestny tradičný dezert Cannoli.
Toskánsko - V tomto talianskom regióne si môžete užiť všetko, čo vám napadne. Môžete si v pokoji prezerať historické pamiatky, umelecké diela, prejsť sa po olivových hájoch či vinohradníckych sadoch, skúsiť si cyklistiku či horskú túru. Na historických námestiach, ktorých príbehy siahajú do dávnych dôb si môžete vychutnávať pravé talianske delikatesy s pohárom vína z miestnych oblastí Chianti či Val d'Orcia. Spomínaná oblasť Chianti, len pár kilometrov od Florencie, je známa svojimi vinohradmi a olivovými hájmi. Je miestom, kde si môžete v pokoji vychutnať toskánske špeciality a vína. Ak ste milovníkom vína, odporúčame vám sústrediť sa na oblasť Furlansko. Tam sa totiž nachádzajú znamenité vinice s lahodným bielym vínom, ktoré môžete spojiť s ochutnávkou výborných syrov.
Lignano – Turistami milované letovisko sa teší svojej obľube už vyše 30 rokov. Lignano ponúka široké spektrum služieb, bezprostredný kontakt s prírodou a bohaté kultúrne vyžitie. Pláž s jemným pieskom, ktoré táto oblasť ponúka, je ideálnou pre oddych, relax a chvíle radosti a spokojnosti. V Lignano je veľkou atrakciou vodný park, lunapark, zoologická záhrada Punta Verde či unikátne Oceanárium s presklenným vodným tunelom.
Bibione - Letovisko Bibione je vďaka svojej takmer 10 km dlhej a perfektne udržiavanej piesočnatej pláži s pozvoľným vstupom do mora vyhľadávaným miestom pre rodinnú dovolenku s deťmi. V Bibione nájdete ako pokojnú časť Bibione Lido del Sole a Pineda s rodinnými domčekmi a samostatnými vilkami v pokojnej zeleni, tak aj živé turistické centrum s diskotékou, reštauráciami, barmi a nákupnou promenádou v časti Bibione Spiaggia.
Lago di Garda – Jedno z najkrajších talianskych miest obklopené skalnými stenami. Pri návšteve tohto miesta sa vám naskytne možnosť zažiť luxusné kúpele Sirmione či najväčší zábavný park Talianska. Oblasť je dokonalá pre tých, ktorí hľadajú aktívnu dovolenku kvôli krásam cyklistických trás. Dokonca hotely majú prispôsobené podmienky pre cyklistov. Z mesta Lago di Garda je to zároveň na skok do romantickej Verony.
Tipy pri výbere dovolenky v Taliansku
Pri výbere hotela v Taliansku by ste mali vedieť nasledovné:
V prvom rade je potrebné myslieť na kvalitu ubytovania. V Taliansku odporúčame výber hotela minimálne v kategórii 4* a vyššie, nakoľko sú tu hotelové štandardy vnímané odlišne. Taliansko je tiež typické tým, že ponúka skôr menšie hotely, ktoré sú postavené v štýle menších domčekov, veľké hotelové komplexy tu preto nečakajte.
Ubytovanie v našej ponuke je na 7 až 14 dní, ale odporúčame vám vybrať si 12 dňovú dovolenku, pretože aspoň toľko dní potrebujete na spoznanie jednotlivých letovísk Talianska a na dokonalý oddych.
Stravovanie v podobe all inclusive služieb je v Taliansku trochu odlišné, výber jedla je o niečo menší, ale o to kvalitnejší. Taliani si totiž potrpia na to, aby v all inclusive boli aj ich lokálne špeciality. Okrem all inclusive služieb si však môžete vybrať hotely alebo penzióny, ktoré ponúkajú stravovanie vo formou raňajok alebo polpenzie a obed, či večeru si tak vychutnáte v uličkách tejto malebnej krajiny.
Pre rodiny s deťmi odporúčame vybrať si jeden z Planet Fun hotelov, kde sa slovenskí animátori postarajú o zábavu a spokojnosť detí počas celého dňa. Hotely v Taliansku sú perfektne vybavené pre potreby mamičiek a nájdete tu detské kluby, ihrisko či bazény, ale aj vybavenie pre malé bábätká ako sú ohrievače fliaš alebo prebaľovacie pulty.
V našej ponuke nájdete hotely na pláži, pri pláži, v tichom prostredí ale aj blízko rušných letovísk. Pokojne si tak môžete vybrať hotel, ktorý vám najviac vyhovuje.
Ak radi cestujete autom, je pre vás ideálne severné Taliansko alebo Lago di Garda, kde si môžete vybrať zo širokej ponuky penziónov, hotelov či rezidencií.
Domácich miláčikov si väčšinou nesmiete vziať do hotelov, avšak sever Talianska je výnimkou. V prípade, že máte záujem cestovať so svojim domácim miláčikom, kontaktujte nás a my vám radi nájdeme vhodný hotel.
Lietadlo či auto?
Let z Bratislavy trvá približne 2 hodiny na letisko Olbia v Sardínii, Lamezia Terne v Kalábrii alebo na letisko Catania na Sicílii leteckou spoločnosťou Travel Service. Časový posun v Taliansku nie je. Transfer z letiska je časovo veľmi individuálny a môže v priemere trvať od 20 do 80 minút.
Cesta autom cez Rakúsko na sever Talianska do miest ako napríklad Bibione či Lignano trvá v priemere 7 hodín a do letoviska Lago di Garda trvá v priemere 9 hodín.
Pre detailné informácie o destinácii, počasí, dôležitých kontaktoch a iných zaujímavostiach si prečítajte nášho turistického sprievodcu Talianskom.